ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣንድረያ ኒቆዲሞስ፡ ኣብ ጉዕዞ ስደት ሰለስተ ደቁን በዓልቲ ቤቱን ዝሰኣነ ኤርትራዊ 22 ለካቲት 2019 ምንጪ ስእሊ, ኣንድረያ ኒቖደሞስ መግለጺ ስእሊ, ኣንድረያ ኒቖደሞስ ዝኾነ ወላዲ ነቶም ዓይኒ ዓይኖም እናርኣየ ኣብ ዝብጻሕ ክበጽሑ ዝተመነየሎም ደቁን፡ ብዓልቲ ቤቱን ኣይኮነንዶ "ሞይቶም" ተብሂሉ ተነጊርዎ፡ ባዕሉ ሓመድ ድበ ደብይዎም'ውን ሓቂ ኣይመስሎምን እዩ። ሽመይ ኣንድረያ ኒቆዲሞስ'የ ዝብሃል፡ ኣብዚ ሕጂ እዋን ኣብ ከተማ ብሪዝበይን ኣዉስትራልያ እነብር ኣለኹ። ኣውስትራልያ ከም ሳልሳይ ሃገር ዝተሰጋገርኩላ'ያ፡ ድሮ'ኳ ካብ ዝመጽእ ሽዱሽተ ኣዋርሕ ኣቑጺረ ። ቅድሚ ናብ ኣዉስትራልያ ምምጸአይ ኣብታ ካልኣይቲ ዓደይ ኢለ ዝጠቕሳ ከተማ ናይሮቢ ንዓሰርተ ሸውዓተ ዓመታት ተቐሚጠ'የ። ናይሮቢ፡ ምስ ሂወተይ ዓብይ ምትእስሳር'ዩ ዘለዋ። ትምህርቲ ዝተምሃርኩላ፡ ብሂወት ዝተሰሓልኩላ፡ ሞት ስድራይ ዝተረዳእኩላ፡ ብኤርትራውያን ኣሕዋተይ ዝተጸናናዕኩላ'ያ ናይሮቢ። ናይ ናይሮቢ ሕጂ ኢለ ዝውድኦ ኣይኮነን። ኣብ ባረንቱ'የ ተወሊደ ዓብየ፡ ክሳብ ሻብዓይ ክፍሊ ክኣ ኣብኡ ተማሂረ። ካብኡ ቐጺለ ኣብ ኣስመራ ሰንት ሃና ክሳብ 12 ክፍሊ ተማሂረ። “ደቀይ ብዓይነይ ክርኢ ጥራሕ’የ ዝነብር” "ኣደይ!
